**ข่าวประชาสัมพันธ์**

**“Krungthai WARP” พลิกโฉมระบบโอนข้ามประเทศ ตอบโจทย์ธุรกิจนำเข้า และผู้ปกครองที่ส่งบุตรหลานเรียนต่างประเทศ**

กรุงไทย” เปิดบริการโอนเงินต่างประเทศ **“Krungthai WARP”** **(กรุงไทย วาร์ป)** บนแอปฯ Krungthai NEXT พลิกโฉมธุรกิจโอนเงินข้ามประเทศให้สะดวก รวดเร็ว บนต้นทุนที่ถูกลง ชูจุดต่างที่เดียวที่โอนจาก Inter Wallet ได้ด้วยเรทพิเศษ นอกเหนือจากบัญชี FCD และออมทรัพย์ พร้อมคำนวณค่าธรรมเนียมที่ดีที่สุดให้ลูกค้าอัตโนมัติ ตอบโจทย์กลุ่มธุรกิจนำเข้า ผู้ปกครองที่ส่งบุตรหลานเรียนต่างประเทศ และผู้ลงทุนในสินทรัพย์ต่างประเทศ “ฟรี” ค่าธรรมเนียม เมื่อโอนเงิน 4 สกุลหลัก ตั้งแต่วันนี้ถึง 30 มิ.ย.64

ธนาคารได้พัฒนาบริการ **“Krungthai WARP” (กรุงไทย วาร์ป)** บริการโอนเงินต่างประเทศด้วยระบบอัจฉริยะ บนแอปพลิเคชัน Krungthai NEXT ทำให้การโอนเงินมีความสะดวก รวดเร็ว บนต้นทุนที่ถูกลง โดยไม่ต้องเดินทางมาสาขา ลดความเสี่ยงการแพร่ระบาดของโควิด-19 ตอบโจทย์กลุ่มลูกค้าที่ทำธุรกรรมโอนเงินต่างประเทศบ่อยครั้ง ทั้งผู้ประกอบธุรกิจนำเข้า ผู้ปกครองที่ส่งบุตรหลานเรียนต่างประเทศ และผู้ลงทุนในสินทรัพย์ต่างประเทศ

บริการ **“Krungthai WARP”** **(กรุงไทย วาร์ป)** นับเป็นการพลิกโฉมนวัตกรรมการโอนเงินต่างประเทศด้วยระบบอัจฉริยะ สามารถเลือกโอนเงินได้ทั้งจากบัญชีออมทรัพย์ บัญชีเงินฝากสกุลต่างประเทศ (FCD) และเป็นเพียงแห่งเดียวที่สามารถเลือกโอนจากกระเป๋าเงินอิเล็กทรอนิกส์สกุลต่างประเทศ (Inter Wallet) ได้ พร้อมรับอัตราแลกเปลี่ยนพิเศษ อีกทั้งยังสามารถทยอยแลกเงินเก็บไว้ได้ เพื่อลดความเสี่ยงจากอัตราแลกเปลี่ยนผันผวน โดยระบบจะคำนวณเลือกค่าธรรมเนียมการโอนที่ถูกที่สุดให้กับลูกค้าโดยอัตโนมัติ เพียงระบุประเทศ สกุลเงิน และจำนวนเงินที่ต้องการโอน

ทั้งนี้ ลูกค้าสามารถทำรายการด้วยตนเองได้ตลอด 24 ชั่วโมง ผู้รับปลายทางจะได้รับเงินรวดเร็วแบบเรียลไทม์ นอกจากนี้ ธนาคารจัดโปรโมชั่น “**ฟรี” ค่าธรรมเนียม** เมื่อโอนเงิน 4 สกุลหลักไปยังประเทศเจ้าของสกุลเงิน ได้แก่ ดอลลาร์สหรัฐ (USD) ปอนด์สเตอร์ลิง (GBP) ของอังกฤษ ดอลลาร์ฮ่องกง (HKD) และ ดอลลาร์สิงคโปร์ (SGD) ตั้งแต่วันนี้ถึง 30 มิถุนายน 2564

ผู้สนใจสามารถศึกษาขั้นตอนการโอนเงินได้ที่ [https://krungthai.com/th/personal/cash-management/ payment-transfer/471#how-to-transfer](https://krungthai.com/th/personal/cash-management/payment-transfer/471%23how-to-transfer) หรือสอบถามรายละเอียดเพิ่มเติมได้ที่ Krungthai Call Center โทร. 02-111-1111

ทีม Marketing Strategy

22 เมษายน 2564